CELEX: 22013D1224(01)
Language: da
Date: 2013-12-16 00:00:00
Title: Associeringsrådet EU-Marokkos henstilling nr. 1/2013 af 16. december 2013 om gennemførelsen af ENP-handlingsplanen EU-Marokko om gennemførelse af den fremskredne status (2013-2017)

24.12.2013   
            
            
               DA
            
            
               Den Europæiske Unions Tidende
            
            
               L 352/78
            
         ASSOCIERINGSRÅDET EU-MAROKKOS HENSTILLINGNr. 1/2013
   af 16. december 2013
   om gennemførelsen af ENP-handlingsplanen EU-Marokko om gennemførelse af den fremskredne status (2013-2017)
   ASSOCIERINGSRÅDET EU-MAROKKO HAR —
   under henvisning til Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, særlig artikel 80, og
   ud fra følgende betragtninger:
   
               (1)
            
            
               Artikel 80 i Euro-Middelhavs-aftalen giver associeringsrådet beføjelser til at rette passende henstillinger med henblik på at virkeliggøre aftalens mål.
            
         
               (2)
            
            
               I henhold til artikel 90 i Euro-Middelhavs-aftalen skal parterne træffe alle fornødne almindelige eller særlige foranstaltninger til at opfylde deres forpligtelser i henhold til aftalen, og skal drage omsorg for, at aftalens mål virkeliggøres.
            
         
               (3)
            
            
               Parterne i Euro-Middelhavs-aftalen har godkendt handlingsplanen EU-Marokko inden for rammerne af den europæiske naboskabspolitik (ENP) om gennemførelse af den fremskredne status (2013-2017).
            
         
               (4)
            
            
               ENP-handlingsplanen EU-Marokko vil bidrage til gennemførelsen af Euro-Middelhavs-aftalen gennem udarbejdelsen og vedtagelsen i fællesskab mellem parterne af konkrete tiltag, der kan tjene som praktisk vejledning for gennemførelsen af aftalen.
            
         
               (5)
            
            
               ENP-handlingsplanen EU-Marokko har to formål, nemlig at opstille konkrete tiltag til opfyldelse af parternes forpligtelser i henhold til Euro-Middelhavs-aftalen og udstikke de bredere rammer for en yderligere styrkelse af forbindelserne mellem EU og Marokko for at skabe en betydelig grad af økonomisk integration og for at udvide det politiske samarbejde i overensstemmelse med de generelle mål for Euro-Middelhavs-aftalen —
            
         VEDTAGET DENNE HENSTILLING:
   Eneste artikel
   Associeringsrådet henstiller, at parterne gennemfører ENP-handlingsplanen EU-Marokko om gennemførelse af den fremskredne status (2013-2017) (1), i det omfang gennemførelsen har til formål at nå målene i Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side.
   
      Udfærdiget i Bruxelles, den 16. december 2013.
      
         
            På vegne af associeringsrådet
         
         S. MEZOUAR
         
            Formand
         
      
   
   
      (1)  Jf. dokument ST 17584/13 på http://register.consilium.europa.eu